מטרופולין (תחבורה ציבורית)

מטרופולין תחבורה ציבורית בע"מ היא חברת תחבורה ציבורית אשר נוסדה בשנת 2000. החברה מפעילה כ-200 קווי שירות באשכול הנגב, באשכול השרון ואשכול נתניה–תל אביב באמצעות כ-800 אוטובוסים. בחברה מועסקים כ-1,000 עובדים והמטה שלה ממוקם בכפר סבא. מטרופולין מוחזקת בבעלות מלאה (100%) של חברת "בון תור", שבתורה מוחזקת על ידי קרן ההשקעות "ג'נריישן קפיטל" הנסחרת בבורסה (73%) וקבוצה בראשות לאומי פרטנרס (27%). חברת מטרופולין תחבורה ציבורית בע"מ הוקמה בשנת 2000 על ידי חברת תור-בוס יחד עם קבוצת מכשירי תנועה וחברת אתגל אחזקות. החברה הוקמה במסגרת פתיחת ענף התחבורה הציבורית לתחרות, צעד ממשלתי שהחל בשנות ה-90 במטרה ליצור הוזלת מחירים ותחרות בענף התחבורה הציבורית בישראל. בשנת 2002 זכתה מטרופולין במכרז משרד התחבורה להפעלת קווי התחבורה הציבורית ב"אשכול הנגב", להפעלת קווי תחבורה בינעירוניים בנגב ובין באר שבע לתל אביב. המכרז חודש בשנת 2012. בשנת 2003 חברה קבוצת מטרופולין לחברת נהור נתיבי תחבורה, שהיא חברת בת של דן תחבורה ציבורית, וביחד הקימו את חברת מטרודן באר שבע בע"מ. באוקטובר 2003 זכתה מטרודן במכרז להפעלת קווי התחבורה העירוניים בעיר באר שבע. פעילות מטרודן הסתיימה בשנת 2016 עם תום תקופת המכרז. בשנת 2010 זכתה מטרופולין במכרז השרון והיא מפעילה באשכול כ-100 קווים עירוניים ובינעירוניים באמצעות כ-320 אוטובוסים חדשים. קווי מטרופולין משרתים את הערים כפר סבא, רעננה, הוד השרון, הרצליה, רמת השרון ויישובי הסביבה לרבות קווים בינעירוניים מאזור השרון לתל אביב. בשנת 2012 זכתה מטרופולין מחדש במכרז אשכול הנגב, והחל מינואר 2014, היא מפעילה במסגרתו כ-220 אוטובוסים חדישים ומבצעת מאות נסיעות יומיות בעשרות קווים המשרתים יישובים רבים באזור הנגב והשפלה, כגון: ראשון לציון, נס ציונה, יבנה, אשדוד, קריית גת, שדרות, נתיבות, מצפה רמון, באר שבע, ערד, אופקים, ירוחם, דימונה ועוד. בשנת 2017, זכתה מטרופולין במכרז "שרון – חולון מורחב", הנחשב למכרז הגדול ביותר של משרד התחבורה ובמסגרתו החלה החברה בשנת 2019 בהפעלת קווי שירות נוספים, הכוללים: קווים בינעירוניים המשרתים את העיר נתניה, קווים עירוניים ובינעירוניים באזור גוש דן (חולון, ראשון לציון, תל אביב והסביבה) וכן קווים עירוניים ובינעירוניים בערי השרון. במסגרת הפעילות באזור זה מפעילה החברה 5 אוטובוסים חשמליים ו- 84 אוטובוסים המונעים בגז ובכך למעשה הופכת למפעילה המחזיקה בצי הגדול ביותר של רכבים המונעים בהנעה אלטרנטיבית. בשנת 2022, זכתה מטרופולין במכרז אשכול "אונו - אלעד" ותחליף את חברת "קווים" באשכול זה אשר מפעילה אותו מאז 2003 בדצמבר 2022, זכתה מטרופולין בפעם השנייה במכרז אשכול השרון. ב-6 ביוני 2023 החלה מטרופולין להפעיל את אשכול "אונו - אלעד" במקום חברת "קווים", כאשר בשלב הראשון החברה מפעילה את הקווים העירוניים והבינעירוניים בעיר אלעד ואת קווי נתב"ג. בהמשך תפעיל מטרופולין קווים נוספים. ב-27 באוקטובר 2023 החלה החברה בהפעלת מספר קווים בבקעת אונו. נכון לשנת 2019 מפעילה חברת מטרופולין כ-800 אוטובוסים ב-200 קווי שירות בשרון והדרום, המשרתים למעלה מ-25 מיליון נוסעים בשנה. היא החברה השישית בגודלה בישראל בכמות הנסיעות המבוצעות. כמו כן, החברה עומדת בתווי תקן: ISO 9001:2008 ו-ISO 9301 בתחום הבטיחות והאיכות בתחבורה הציבורית ובנסיעות מיוחדות. מטרודן מדיה וקבצים בנושא מטרופולין (תחבורה ציבורית) בוויקישיתוף אתר האינטרנט הרשמי של מטרופולין (בעברית ובערבית) מטרופולין, ברשת החברתית פייסבוק מטרופולין, ברשת החברתית פייסבוק ניצן היימן, לנסוע באוטובוס, להרגיש במחלקה ראשונה, באתר mynet (כפי שנשמר בארכיון האינטרנט), 27 בפברואר 2010 שרי שיין, האוטובוס לא הגיע – חברת האוטובוסים נתבעה ותפצה את הנוסע, mako, 9 בספטמבר 2024 אודות מטרופולין, מתוך האתר הרשמי. דריסת רגל ראשונה בעולם ההיסעים: לאומי במו"מ לכניסה לבון תור בהשקעה של 150 מיליון שקל | כלכליסט, באתר calcalist, ‏2022-05-02 העסקה נחתמה - לאומי פרטנרס ומשקיעים נוספים רוכשים 27% מבון תור תמורת 171 מיליון שקל | כלכליסט, באתר calcalist, ‏2022-08-17 נכון ל-21 בנובמבר 2010. רפורמה בענף האוטובוסים, מתוך אתר משרד התחבורה והבטיחות בדרכים. נכון ל-25 במאי 2015. מהפכה בתחבורה הציבורית בבאר שבע, מתוך אתר משרד התחבורה והבטיחות בדרכים. עינת טורס. מטרופולין מבטיחה מהפכת תחבורה בשרון, מתוך אתר nrg. נכון ל-26 בדצמבר 2012. הרפורמה בתחבורה הציבורית נמשכת, מתוך אתר משרד התחבורה והבטיחות בדרכים. עידן יוסף. מטרופולין תחליף את קווים באשכול אונו-אלעד, מתוך אתר News1. יובל שדה, הכנסה שנתית של 570 מיליון שקל: מטרופולין זכתה בהפעלת אשכול השרון, באתר כלכליסט, ‏27 בדצמבר 2022 מפעילי התחבורה הציבורית, באתר הרשות הארצית לתחבורה ציבורית